Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Tuntematon mies kysyi minulta äskettäin: -
"Oletko tyytyväinen elämääsi?"
Sain selville, että hän oli psykiatri.
Hän kertoi, että kysymys oli yksi tärkeimmistä.
Vastasin; Tärkeämpää, kuin se, olenko itse tyytyväinen elämääni, -
on se, onko Jumala tyytyväinen minuun.
Seitsemänteen seurakuntaan, jolle Johannes kirjoitti, -
Messias Jeshua ei ollut lainkaan tyytyväinen.
Avataan Ilmestyskirjan luku 3.
Ilm. 3.
Seurakunnan nimi on Laodikea.
Ilmestyskirjan seurakunnista Messias oli tyytymättömin juuri Laodikeaan.
Seurakunta katsoi asioita väärältä kantilta.
Ellei meillä ole Jumalan näkökulmaa, emme voi miellyttää häntä.
Sana opettaa, että meillä tulisi olla Kristuksen mieli -
tai uudistunut mieli.
Mieli uudistuu pelastumisen seurauksena.
Vaikka Laodikean seurakunta oli nimellisesti uskova, -
he olivat kaukana elävän Jumalan näkökulmasta ja tarkoitusperistä.
Luetaan Ilm. 3:14. Siinä puhutaan asioista aikaisempaan tapaan.
"Ja Laodikean seurakunnan enkelille [sanansaattajalle] kirjoita: -
'Näin sanoo Amen...'"
Kuten muidenkin seurakuntien kohdalla -
Messiasta kuvaillaan kirjeen alussa ainutlaatuisella tavalla.
Tässä hänen nimensä on Amen.
Aamen on hepreaa ja tarkoittaa totista tai uskollista.
Ilmaisussa toistetaan asioita, kuten kohta näemme.
Haluan korostaa, -
että Messias käyttää sanaa aamen, koska hän odottaa oikeaa reaktiota.
Laodikean seurakunta ei reagoinut oikein Jumalan ilmestykseen -
eli Jeshuan persoonaan.
Seurakunta ei elänyt Jumalan totuudessa.
Näkyykö meidän elämästämme Jumalan näkökulma -
ja hänen tarkoitusperänsä, jotta elämämme toisi hänelle kunniaa?
"Ja Laodikean seurakunnan enkelille kirjoita: -
'Näin sanoo Amen, se uskollinen ja totinen todistaja...'"
Sanat aamen, uskollinen ja totinen tulevat samasta heprean juuresta.
Tämä kirjoitettiin kreikaksi, mutta sama pitää paikkansa kreikassakin.
Näemme heti aluksi, -
että Messias otti vastaan totuuden elävästä Jumalasta.
"Sana tuli lihaksi" tarkoittaa sitä, -
että Jumalan suunnitelmat toteutuivat Messiaassa täydellisesti.
Seuraavassa kohdassa -
monissa käännöksissä käytetään sanaa "ensimmäinen" tai "alku".
Kreikaksi "ensimmäinen" on archee.
Esimerkiksi arkkienkeli Mikaelista käytetään sitä sanaa.
Mikael ei välttämättä ollut ensiksi luotu enkeli -
vaan hän oli hallitseva enkeli.
Hän on muita enkeleitä ylempänä.
Tässäkin tarkoitetaan sitä, että Messias on muiden yläpuolella.
"...Jumalan luomakunnan alku [yläpuolella]..."
Kerrataan eräs asia.
Ilmaisu "Jumalan luomakunnan hallitsija" -
kertoo siitä, että Messias on aina ollut olemassa.
Asun Israelissa, ja teemme työtä pääasiassa hepreaksi.
Hepreankielisessä UT:ssä sanotaan, -
että Messias on reshit briat HaElohim.
Siinä sanotaan, että Messias on luomakunnan ensimmäinen.
Siksi monilla messiaanisilla seurakunnilla -
on väärä käsitys Messiaasta.
Siinä annetaan ymmärtää, että Messias olisi ensimmäinen luotu.
Mutta hän on aina ollut olemassa. Messias on ikuinen.
Hän on aina ollut olemassa ja on aina oleva.
Siinä tarkoitetaan, että Messias on koko luomakunnan hallitsija.
Siksi on tärkeä kysyä, onko hän meihin tyytyväinen, -
koska hän on luomakunnan korkein.
Jakeessa 15 toistuu lause, joka sanottiin kaikille 7 seurakunnalle.
Messias sanoo jakeessa 15: "Minä tiedän sinun tekosi..."
Jotta nähdään, kuka miellyttää Jumalaa ja kuka ei, -
Jumala ei katso vain sitä, mitä sanomme tai sitä, mitä uskomme.
Teoistamme näkyy, mihin uskomme.
Siksi jakeessa 15 sanotaan: -
"Minä tiedän sinun tekosi: sinä et ole kylmä etkä palava..."
Siinä puhutaan ensinnäkin antautumisesta.
Laodikean seurakunnan jäsenet -
eivät olleet antautuneet Jumalan tahdolle tai tarkoitusperille.
Toisekseen seurakunnalta puuttui palavuus.
Antautuminen ja palavuus käyvät käsi kädessä.
"...sinä et ole kylmä etkä palava; oi, jospa olisit kylmä tai palava!
Mutta nyt, koska olet penseä..."
Seurakunta ei ole antautunut Jumalalle.
"Mutta nyt, koska olet penseä, etkä ole palava etkä kylmä, -
olen minä oksentava sinut suustani ulos."
Tämä seurakunta oksettaa Jumalaa.
Jumala on siihen pettynyt.
Kun Jumala arvioi meidän elämäämme, kuten hän alati tekee, -
onko hän mielissään vai tyytymätön?
Miellyttävätkö käytöksemme, sanamme, ajatuksemme -
ja tavoitteemme Messiasta, vai oksettavatko ne häntä?
Jae 17: -
"Sillä sinä sanot: Minä olen rikas..."
He mittaavat itseään maailman mitalla.
He ovat uskoneet valheen.
Sama harha ja valhe on voimissaan nykyäänkin.
Jos ihminen on vauras, hän uskoo, -
että kyseessä on Jumalan mielisuosio ja siunaus.
He luulevat vaurautensa osoittavan, -
että he ovat olleet Jumalalle uskollisia. Ei osoita.
Messias ei arvioi tässä seurakuntaa -
tiliotteiden vaan kuuliaisuuden perusteella.
Jakeessa 17 sanotaan: -
"Sillä sinä sanot: Minä olen rikas, minä olen rikastunut..."
Siinä käytetään sanaa, joka tarkoittaa valtaa tai voimaa.
Se tarkoittaa kykyä toteuttaa oma tahto.
"Koska olen rikas ja kykenen tekemään sitä, mitä haluan..."
"...enkä mitään tarvitse..."
He olivat tyytyväisiä olotilaansa.
Mutta Messias sanoo heistä aivan muuta.
Hän kuvaa seurakuntaa viidellä sanalla: -
"...etkä tiedä, että juuri sinä olet viheliäinen..."
Viheliäisellä tarkoitetaan vastenmielistä, oksettavaa.
"...sinä olet vastenmielinen ja kurja ja köyhä ja sokea ja alaston."
Alastomalla tarkoitetaan jotain häpeällistä.
Siinä on viisi eri sanaa kuvaamassa seurakuntaa, -
koska luvulla viisi tarkoitetaan puutetta.
Eli kun Messias arvioi tätä seurakuntaa, -
hän huomaa heidän olevan puutteenalaisia monella eri alueella.
Ensinnäkin he ovat köyhiä.
He ovat hengellisesti köyhiä.
Heiltä puuttuu Jumalan voimaa, hedelmää ja luonnetta.
He ovat sokeita, eli he eivät näe asioita Jumalan kannalta.
Lopuksi hän sanoo, että he ovat häpeällisiä.
Joka uskova joutuu Jumalan tuomioistuimen eteen.
Uskovien kohdalla siinä ei ole kyse pelastumisesta.
Tässä yhteydessä ei puhuta siitä, onko joku uskossa vai ei.
Siinä puhutaan seurakunnalle, joka sanoo olevansa uskossa.
Mutta Messias arvioi heidät häpeällisiksi.
Joko hän on meihin mielistynyt, tai hän sanoo meille samoin.
Välitilaa ei ole.
Messias on meihin joko mielistynyt, tai sitten olemme häpeäksi.
Mitä silloin pitäisi tehdä?
Ehkä sinäkin olet kaukana Jumalan tahdosta ja tarkoitusperistä.
Olet uskonut väärää opetusta ja luulet, -
että Jumalan tehtävä on auttaa sinua saavuttamaan omat tavoitteesi.
Mutta jakeessa 18 Jumala neuvoo: -
"Minä neuvon sinua ostamaan minulta..."
Meidän pitää hankkia Jumalalta tiettyjä asioita.
Jos tämä seurakunta tahtoo muuttua -
tai jos me tahdomme muuttua, -
ainut, joka voi muuttaa, on Messias.
"Minä neuvon sinua ostamaan minulta kultaa, tulessa puhdistettua..."
1. Kor. 3:ssa puhutaan saman- kaltaisin sanoin koettelemisesta.
Jumala tahtoo poistaa epäpuhtaudet ikään kuin tulella.
Jumala tahtoo poistaa olemuksestamme, sanoistamme, -
ajatuksistamme ja käytöksestämme epäpuhtauden.
Epäpuhtaudella tarkoitetaan Jumalan luonteen vastaisia asioita.
Ilmestyskirja keskittyy puhumaan Jumalan valtakunnasta.
Heijastaako meidän elämämme Jumalan valtakuntaa?
Vain Messiaan neuvoilla se voi toteutua.
"Minä neuvon sinua ostamaan minulta kultaa, tulessa puhdistettua..."
Kullalla tarkoitetaan Jumalalle kallisarvoisia asioita.
"...että rikastuisit..."
Siinä ei puhuta pankkitilistä vaan hyvien tekojen runsaudesta.
Puhumme myöhemmin 24 vanhimmasta, -
jotka hallitsevat Jumalan valtakunnassa.
He olivat tehneet runsaasti hyviä tekoja -
Jumalan kunniaksi.
"...että rikastuisit, ja valkeat vaatteet, -
että niihin pukeutuisit eikä alastomuutesi häpeä näkyisi..."
Siinä verrataan ihmiselämää vaatetuksen puuttumiseen.
Rabbien VT:n profeettakirjojen kommentaareista käy ilmi, -
että jos joku on alaston, häneltä puuttuu hyviä tekoja, -
näyttöä uskosta ja kuuliaisuutta.
Valkovaatteet kertovat Jumalan totuudesta ihmisen elämässä.
Ilmestyskirjan luvut 2 ja 3 auttavat uskovia -
ilmentämään elämässään Jumalan luonnetta.
Sitä hän tahtoo kaikilta seurakunnilta.
Ilm. 3:18:n lopussa puhutaan -
silmävoiteen käyttämisestä.
Jotkut raamatuntutkijat huomauttavat, -
että Laodikea tunnettiin silmä- voiteestaan, jolla parannettiin näköä.
Olen lukenut myös, että silmävoide oli hyvin tunnettu koko alueella, -
ei pelkästään Laodikeassa.
Mutta täytyy huomata, -
että jakson lopussa painotetaan selkeää näkemistä -
Jumalan perspektiivistä käsin.
Jos emme näe asioita Jumalan totuudesta käsin, -
hänen suunnitelmansa ja tarkoitusperänsä eivät toteudu meissä.
"...ja silmävoidetta voidellaksesi silmäsi, että näkisit."
Jae 19: -
"Kaikkia niitä, joita minä pidän rakkaina, minä nuhtelen ja kuritan..."
Nuhtelu ja kurittaminen ovat tärkeitä.
Ensinnäkin ne kertovat siitä, että Jumala laittaa asiat järjestykseen.
Olisi viisasta rukoilla joka päivä elämäänsä Jumalan järjestystä.
Rukoile, että hän nuhtelee sinua.
Isä tahtoo lastensa elävän -
Jumalan tahdon mukaisesti.
Jos nuhtelua vastaan kapinoi, seuraa kuritus.
Kurittaminenkin on hyvä asia.
Jos nuhde ei tepsi sinuun, jäljellä on vielä kurituksen mahdollisuus.
Kuritus aiheuttaa muutoksen. Niin Messias toimii rakkaidensa kohdalla.
Joudumme tilanteisiin, joissa meidän on muututtava.
Muutaman viikon kuluttua opiskelemme Joosefin elämää.
Joosef joutui käymään läpi suuria vaikeuksia.
Ne saivat hänessä aikaan kuuliaisuutta.
Hänestä tuli kykenevä kantamaan suurta vastuuta.
Jumala nuhtelee ja kurittaa, koska hän rakastaa meitä.
Älä kapinoi niitä vastaan äläkä pakene niitä, -
vaan ota ne vastaan Jumalan opetuksena.
Jae 19: "...ahkeroitse siis..."
Monet ovat antautuneita, palavia ja kurinalaisia -
mutta ahkeroitsevat vain muutamissa kiinnostuksensa kohteissa.
Mutta aiommeko ahkeroida, olla tunnollisia, hengellisissä asioissa?
Tunnollisuudesta seuraa parannuksen teko. "...tee parannus."
Kun suhtaudumme Jumalan tarkoitusperiin tunnollisesti, -
saamme katuvan mielen, joka tuottaa Jumalan hedelmää.
Sitä kuvasi edellä mainittu tulessa puhdistettu kulta.
Katsotaan nyt, miten kirjeet 7 seurakunnalle päättyvät.
Johannes korostaa kirjeiden lopussa läheisyyttä Jumalaan.
Et kasva Jumalan mielen mukaiseksi ihmiseksi -
etkä näe asioita oikein, -
ennen kuin pääset Jumalan läheisyyteen.
Jae 20: "Katso..." Sana "katso" herättää huomion.
Messias tahtoo nähdä, olemmeko kiinnostuneita siitä, mitä hän sanoo.
Hän sanoi aiemmin: "Neuvon sinua." Kiinnostavatko sinua Jumalan neuvot?
Tahdotko ymmärtää asiat Messiaan näkökannalta?
"Katso, minä seison ovella ja kolkutan..."
Kyseessä on kutsu.
Puhuimme aluksi siitä, että Messias ilmaisee itsestään jotain tärkeää, -
jotta näemme, millainen hän on, ja voimme reagoida siihen.
Hän sanoi: "Olen Amen." Sana aamen vaatii meitä reagoimaan.
Samoin on tässä: "Katso, minä seison ovella ja kolkutan..."
Messias ei vain kopauta ovea ja poistu, vaan hän koputtaa sitkeästi.
Kun toimin ovelta ovelle -myyjänä, -
siirryin ovelta pian eteenpäin, jos koputukseeni ei vastattu.
Epävarmana ei edes uskonut siihen, että joku tulee.
Mutta jos on tärkeää asiaa, ovelle kolkuttaa pitempään ja kovemmin.
Messiaskin sanoo: "Seison ovella ja kolkutan.
jos joku kuulee minun ääneni ja avaa oven, -
niin minä käyn hänen tykönsä sisälle -
ja aterioitsen hänen kanssaan, ja hän minun kanssani."
Ateriointi kuvaa läheistä yhteyttä.
Miksi Messias puhuu siitä tuossa kohdassa?
Jos joku tahtoo muuttua, mikä saa muutoksen aikaan?
Joku päättää muuttua ahkeroimalla ja antautumalla.
Hän vain päättää toimia Jumalan tahdon mukaan.
Mutta hyvät aikomukset eivät muuta meitä.
Lähdemme oikeaan suuntaan, mutta pian vihollinen saa meistä voiton.
Vain läheisyys Jumalaan muuttaa meitä.
Siksi Messias kertoo seisovansa ovella kolkuttamassa.
Jos joku kuulee ja avaa ovensa, Messias tulee hyvin lähelle.
"Minä aterioitsen hänen kanssaan ja hän minun kanssani."
Läheisyys johtaa voittamiseen, josta puhutaan jakeessa 21.
Kun koemme hänen läsnäoloaan päivittäin, -
palvomme häntä ja kuuntelemme häntä aivan hiljaa, -
pääsemme hänen lähelleen ja löydämme voittoisan elämän.
Jae 21: "Joka voittaa, -
sen minä annan istua kanssani valtaistuimellani, -
niinkuin minäkin olen voittanut -
ja istunut Isäni kanssa hänen valtaistuimellensa."
Näin pääsemme Jumalan läsnäoloon.
Huomaa, että siinä puhutaan myös arvovallasta.
Vain silloin, kun koemme Jumalan läsnäoloa ja rakkautta, -
saamme hengellistä arvovaltaa.
Laodikean seurakunta piti kyllä rikkauksista ja vallasta.
Mutta vain silloin, kun koemme elävän Jumalan läheisyyttä, -
saamme oppia tuntemaan Jeshuaa ja hänen rakkauttaan.
Vain silloin meillä on valta hallita meille uskottua.
Jae 22: "Jolla on korva, se kuulkoon, mitä Henki seurakunnille sanoo.'"
Toivon ja rukoilen, että lukisimme näitä kirjeitä yhä uudelleen, -
kuulisimme, mitä Henki sanoo, ja toimisimme sen mukaan.
Nähdään ensi viikolla. Siunausta!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen